OpenLLM-France/wikimedia huggingface dataset:
# Fundació Antiga Caixa Sabadell 1859

La Fundació 1859 Caixa Sabadell, constituïda el 23 de maig de 2013, és l'entitat jurídica que administra els fons de l'obra social de l'antiga Caixa d'Estalvis de Sabadell. Té per missió conservar i administrar el patrimoni que resta de l'antiga Caixa, un cop va ser absorbida pel Banco Bilbao Vizcaya Argentaria.

## Edificis

* Seu de la Fundació Sabadell 1859, antiga seu central de la Caixa Sabadell, al carrer de Gràcia, 17. Edifici modernista projectat per l'arquitecte Jeroni Martorell entre els anys 1905 i 1915.
* Espai Cultura Fundació Sabadell 1859, al carrer d'en Font, 25. Edifici modernista dissenyat per l'arquitecte Jeroni Martorell el 1907. Fou la primera seu de l'Escola Industrial d'Arts i Oficis de Sabadell. Posteriorment va ser la seu de la Biblioteca de la Caixa de Sabadell, edifici que allotjava entitats com Joventuts Musicals de Sabadell, l'Agrupació Astronòmica de Sabadell, Cineclub Sabadell…
* Espai Natura Fundació Sabadell 1859, a la masia de Can Deu. Allotja el Museu de la Vida al Camp i el Centre d'Activitats Ambientals, a més del bosc de Can Deu, amb l'església de Sant Vicenç de Verders.

## Referències

* ↑ «Història». Fundació Antiga Caixa Sabadell 1859. Arxivat de l'original el 5 de maig 2015. [Consulta: 4 maig 2015].
* 1 2 «Fundació Antiga Caixa Sabadell 1859». Ajuntament de Sabadell. Arxivat de l'original el 4 de maig 2015. [Consulta: 4 maig 2015].

## Enllaços externs

* Fundació Antiga Caixa Sabadell 1859 - Lloc web oficial
# Garsa de mar negra americana

La Garsa de mar negra americana (Haematopus ater) és una espècie d'ocell de la família dels hematopòdids (Haematopodidae) que habita platges i costes rocoses des de nord-oest del Perú i nord de l'Argentina cap al sud fins Terra del Foc, i a les illes Juan Fernández i Malvines.

## Subespècies

A la classificació de HBW Alive 2017, aquesta espècie està formada per dues subespècies:
* H. a. ater Vieillot, 1825, de les costes occidentals i meridionals de Sud-amèrica.
* H. a. bachmani Audubon, 1838, de la costa occidental de Nord-amèrica.
En altres classificacions la segona es considera una espècie diferent: garsa de mar negra nord-americana (Haematopus bachmani).
# Gaudí (desambiguació)

«Gaudí» té aquests significats:
* Biografia:
** Antoni Gaudí i Cornet (1852 – 1926), arquitecte modernista
** Pasqual Gaudí (Vilafranca del Penedès, 1556 - Escaladei, Priorat, 1621), pintor català
** Francesc Gaudí i Cornet (1851-1879), metge. Germà d'Antoni Gaudí
* Cinema: Premis Gaudí de cinema, atorgats des de 2008 per l'Acadèmia del Cinema Català
* Moda: Passarel·la Gaudí
* Òpera: Gaudí (Guinjoan) de Joan Guinjoan Gispert
* Geografia:
** A Barcelona
*** Casa Museu Gaudí
*** Teatre Gaudí de Barcelona
*** Estació de Gaudí del metro de Barcelona
*** Gaudí Experiència
** A Reus
*** Gaudí Centre
*** Barri Gaudí
* Universitats: Reial Càtedra Gaudí de la UPC
# Gaeltacht Cois Fharraige

Gaeltacht Cois Fharraige és una àrea a l'oest de la ciutat de Galway on el gaèlic irlandès és la llengua predominant. S'estén des de Na Forbacha, Bearna i An Spidéal a Indreabhán. La població de la zona és de 6.000-7.000 habitants. L'accent de Cois Fharraige és diferent del de Conamara Theas.
Entre el 40 i el 80% dels residents són parlants diaries d'irlandès. D'aquí n'era originari l'escriptor en irlandès Máirtín Ó Cadhain.
La seu de l'Údarás na Gaeltachta es troba a Na Forbacha.
Bearna havia estat una vila Gaeltacht i actualment és un suburbi de la ciutat de Galway a causa de la seva proximitat, però al seu hinterland encara hi ha alguns parlants d'irlandès. An Spidéal és on es parla més l'irlandès i el major centre turístic de la regió. Vora Indreabhán hi ha Baile na hAbhann, on es troba la seu de l'emissora de televisió en irlandès TG4.

## Vegeu també

* Gaeltacht ciutat de Galway
* Conamara Theas
* Illes Aran
* Joyce Country
* Gaoth Dobhair
* Na Rosa
* Cloch Cheann Fhaola
* Gaeltacht an Láir
* Gaeltacht Corca Dhuibhne
* Gaeltacht Iorrais agus Acaill

## Bibliografia

* Dialects of Irish/Changing landscape p.432
# Gaeltacht Iorrais agus Acaill

Gaeltacht Iorrais agus Acaill (Gaeltacht d'Erris i Achill) fa referència a les àrees Gaeltacht del comtat de Mayo on es parla gaèlic irlandès: Iorras, Acaill i Tuar Mhic Éadaigh. Iorras es troba al nord-oest de Mayo, Acaill es troba al sud d'Iorras i Tuar Mhic Eidigh és al llarg de la frontera amb el comtat de Galway. En total hi ha uns 2.500 parlants de gaèlic irlandès diàries en aquestes àrees.

## Iorras

Hi ha uns 1.500 parlants de gaèlic diàries a Iorras. Hi ha els següents districtes electorals:
* Cnoc an Daimh (375) (67%)
* An Geata Mor Theas (894) (40%)
* Moing na Bo (304) (22%)
* An Geata Mor Thuaidh (851) (19%)
* Beal Deirg Mor (197) (17%)
* Cnoc na Lobhar (816) (17%)
* Barr Ruscai (129) (15%)
* Na Monga (249) (14%)
* Gleann Chaisil (476) (14%)
* Beal an Mhuirthead (1.808) (13%)
* Cnoc na Raithe (782) (13%)
* Guala Mhor (119) (8%)
* Gleann na Muaidhe (241) (7%)

## Acaill

Dels 2.500 habitants de la parròquia d'Acaill uns 550 parlants d'irlandès diàries. Els districtes electorals d'Acaill són:
* An Corran (730) (25%)
* Acaill (934) (24%)
* Dumha Eige (654) (20%)

## Tuar Mhic Eidigh

L'àrea de Tuar Mhic Éadaigh es troba al sud del comtat de Mayo al llarg de la frontera del comtat de Galway i és una extensió de la Gaeltacht de Galway. Hi ha 1.000 persones vivint en l'àrea dels quals 400 són parlants diàries d'Irlandès. Els districtes electorals són:
* Abhainn Bhrain (242) (54%)
* Baile an Chalaidh (229) (41%)
* Partrai (38) (31%)
* An Cheapaigh Dhuibh (328) (29%)
* An Baile Obha (166) (28%)
* Tamhnaigh na Grai (50) (10%)

## Enllaços externs

* Gaeltacht Irish language use survey 2007
# Giancarlo Guerrini

Giancarlo Guerrini (Roma, 29 de desembre de 1939) és un waterpolista i nedador italià, ja retirat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va guanyar la medalla d'or en la competició de waterpolo. Als Jocs de 1964 i 1968 fou quart en la mateixa competició.
En el seu palmarès també destaca una medalla d'or en el 4x200 metres lliures de les Universíades de 1959 i una medalla d'or i una de plata als Jocs del Mediterrani, d'or el 1963 i de plata el 1959.
El 2015 fou guardonat amb el Collar d'or al Mèrit Esportiu.

## Referències

* 1 2 «Olympedia – Giancarlo Guerrini». [Consulta: 30 novembre 2023].
* ↑ «Consegnati i Collari d'Oro ai campioni del 2015 e della storia. Il Premier Renzi: con voi vince l'Italia», 22-07-2021. Arxivat de l'original el 2021-07-22. [Consulta: 29 novembre 2023].
# Genís Llamas i Llobet

Genís Llamas i Llobet (Badalona, 14 de novembre de 1948 - 3 de desembre de 2018) va ser president del Club Joventut Badalona entre els anys 1996 i 1999.
Va ser jugador de les categories inferiors del Joventut, fins als 17 anys. La seva vinculació amb el club badaloní continuaria anys després com a vicepresident i màxim responsable econòmic de la directiva que va presidir Lluís Conesa. L'any 1996 es va presentar a les eleccions del club verd-i-negre que se celebraven aquell estiu. Optava a la presidència juntament amb el llavors actual president Jordi Parra. Parra va acabar retirant la seva candidatura i Genis Llamas va ser triat nou president del club. Sota el seu mandat, el Joventut va guanyar una Copa del Rei, en la temporada 1996-97, i una lliga catalana, en la 98-99.
A finals de 1999 Genis Llamas va presentar la dimissió per motius personals, i el 29 de novembre d'aquell era reemplaçat per Jordi Villacampa.
A més de la seva relació amb el club, fou propietari de l'empresa Llamas S.A.. Aquesta havia estat fundada el 1923 pel seu avi, Ginés Llamas Martínez.

## Referències

* ↑ «Genís Llamas presidirá al Joventut y Julbe será su técnico» (en castellà). El País, 03-07-1996 [Consulta: 27 maig 2018].
* ↑ «Gran cónclave». Mundo Deportivo, 01-07-1996 [Consulta: 27 maig 2018].
* ↑ Rodés, Gemma «Presidente» (en castellà). Mundo Deportivo, 02-07-1996 [Consulta: 27 maig 2018].
* ↑ «Villacampa, de jugador a presidente del Joventut» (en castellà). El mundo, 30-11-1999 [Consulta: 27 maig 2018].
* ↑ «En la mort de Genís Llamas». Museu de Badalona, desembre 2018. Arxivat de l'original el 2018-12-09. [Consulta: 7 desembre 2018].
# Gilman

«Gilman» té aquests significats:
* Gilman (Illinois)
* Gilman (Iowa)
* Gilman (Minnesota)
* Gilman (Wisconsin)
* Gilman City, població dels Estats Units a l'estat de Missouri
* Alfred Goodman Gilman (New Haven, 1941 - Dallas, 2015), farmacòleg estatunidenc
* Billy Gilman
* Lawrence Gilman (Flushing, Nova York, 1878 - Sugar Hill, New Hampshire, 1939), compositor i crític musical nord-americà
# Gennadi de Marsella

Gennadi (en llatí Gennadius) fou un prevere de Marsella que vivia al final del segle v.
És conegut com l'autor d'una obra titulada De Viris Illustribus, amb un centenar de biografies d'escriptors eclesiàstics que va del 392 al 495, una continuació del tractat de Jeroni d'Estridó que porta el mateix títol. Tot el que se sap d'ell ho diu ell mateix, i ho va incloure al colofó d'aquesta obra, que comença: Ego Gennadius, Massiliae presbyter.... Parla de què va escriure una obra contra les heretgies en vuit llibres, una altra conta Nestori en sis llibres, contra Pelagi, en tres llibres, un tractat sobre el mil·lenarisme i sobre l'Apocalipsi de Joan.
Va morir el 496. Va escriure altres obres que no s'han conservat excepte la Epistola de Fide mea, anomenada també Libellus de Ecclesiasticis Dogmatibus, que antigament va ser atribuïda a Agustí d'Hipona. De la lectura acurada de les seves obres sembla que, tot i ser considerat un campió de l'ortodòxia, tenia una tendència cap al semipelagianisme.

## Referències

* ↑ Gennadius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 242
# George Rawlinson

George Rawlinson (23 de novembre de 1812 - 6 d'octubre de 1902) fou un erudit, historiador i teòleg cristià britànic.

## Biografia

Rawlinson va néixer a Chadlington, Oxfordshire, fill d'Abram Tysack Rawlinson i germà petit del famós assiriòleg, Sir Henry Rawlinson. Es va formar a l'escola Ealing. Després de llicenciar-se a la Universitat d'Oxford (del Trinity College) el 1838, va ser elegit becari a l'Exeter College, Oxford, el 1840, del qual va ser becari i tutor del 1842 al 1846. Va ser ordenat el 1841, va ser comissari a Merton del 1846 al 1847, va ser professor de Bampton el 1859 i va ser professor d'història antiga Camden del 1861 al 1889.
En els seus primers dies a Oxford, Rawlinson va jugar a cricket a la Universitat, apareixent en cinc partits entre 1836 i 1839 que des de llavors es considera que eren de primera categoria.
El 1872 va ser nomenat canonge de Canterbury i, després del 1888, va ser rector del ric benefici de la ciutat All Hallows, al carrer Lombard. El 1873 va ser nomenat procurador de la Convocació del Capítol de Canterbury.
Es va casar el 1846 amb Louisa Chermside, filla de Sir Robert Alexander Chermside. Van celebrar les seves noces d'or el 1896.
El canonge Rawlinson va morir a la seva residència al recinte de la catedral, Canterbury, el 6 d'octubre de 1902.

## Referències

* ↑ «RAWLINSON, Rev. Canon George». Who's Who 53. 1901: 931.
* ↑ «George Rawlinson». www.cricketarchive.com. [Consulta: 12 abril 2013].

## Enllaços externs

* The History of Herodotus, Traduït per George Rawlinson. (anglès)
# Gerro amb flors (Haverman)

Un Gerro amb flors és una pintura floral de l'any 1716 realitzada per la pintora neerlandesa Margaretha Haverman. Es troba en la col·lecció del Museu Metropolità d'Art a Nova York.

## Adquisició

Aquesta obra va ser adquirida com a part de la primera compra realitzada el 1871, de 174 pintures a Europa per William T. Blodgett, un dels donants i els fideïcomissaris inicials del museu. Està signat i datat per «Margareta Haverman fecit / A 1716». Poc se sap d'Haverman a part de la ressenya biogràfica en l'obra de Jan van Gool. L'altre únic treball signat per ella està en la Galeria Nacional de Dinamarca. El 1997 Delia Gaze, va comentar que aquesta obra es va vendre per 2.100 francs al MET i el seu pendant -ara perdut- va ser venut per 2.050 francs. Blodgett ha de ser el responsable de la inversió en l'art d'una dona, també encara que fos ell qui perdés l'altre quadre. Els curadors posteriors també han de ser responsables amb el manteniment de la compra d'aquesta col·lecció de pintures, ja que únicament la meitat de les 174 pintures són encara en la col·lecció.

## Descripció i interpretació

El treball mostra flors de dianthus, malva reial, boixac de jardí, passiflora, prímula, rosella, tulipa, myosotis, fruites de presseguer i raïm, i diversos insectes com ara una papallona, mosca, formigues i un cargol. El gerro és un objecte que mostra un relleu en barroc.
La pintura segueix amb la tradició de la flor holandesa i flamenca de pintures que mostren les flors en un gerro amb els insectes en vida. Aquest tema va ser molt popular entre les dones pintores holandeses de l'època d'Haverman amb les obres de les quals s'hauria estat familiaritzat, com ho demostra la signatura falsificada de Rachel Ruysch en una pintura d'Ottmar Elliger de les populars flors en un| gerro amb els insectes. Aquesta pintura havia estat a la famosa col·lecció de Josephus Augustinus Brentano i més tard va ser comprada per Adriaan van der Hoop com realitzada per Ruysch.
Possibles seguidors de la seva tècnica van sere Francina Margaretha van Huysum i Cornelia van der Mijn, la coloració verda de la qual sembla haver-se'n esvaït a blau en la mateixa forma que les pintures de Backer i Haverman. Aquesta descoloració és possiblement a causa de l'ús d'un pigment destenyit de laca de color groc.

## Referències

* 1 2 3 «Stilleven van een boeket bloemen in een terracotta vaas en vruchten in een nis, 1716 gedateerd». RKD. [Consulta: 5 juny 2017].
* 1 2 3 Cat. no. 72 in Dutch Paintings in the Metropolitan Museum of Art Volume I, by Walter Liedtke, Metropolitan Museum of Art, 2007
* ↑ Haverman's MET painting in Delia Gaze's Dictionary of Women Artists
* ↑ Stilleven met bloemen, 1673, Amsterdam Museum catalog
# Giuseppe Bruno

Giuseppe Bruno és el nom dels següents personatges:
* Giuseppe Bruno (1828-1893), matemàtic italià
* Giuseppe Bruno (1875-1954), cardenal catòlic
* Giuseppe Bruno (1836-1904), fotògraf italià
# Gil de Fontanet

Gil de Fontanet (Ivorra, la Segarra) és un vidrier català del segle xv.
L'any 1483 està citat com mestre vidrier i se sap que va treballar a l'església de Santa Maria del Mar a Barcelona, al monestir de Pedralbes i al monestir de Valldonzella.
Per a la catedral de Barcelona, a la capella del baptisteri va realitzar l'any 1495 un vitrall, sobre dibuixos de Bartolomé Bermejo, la coneguda vidriera gòtica Noli me tangere.
Es va dedicar també a la restauració de vitralls, com les de Cervera o les de la catedral de Girona el 1523.
La seva família va continuar amb l'art dels vitralls amb el seu fill Jaume Fontanet, realitzador de nombroses obres a Catalunya.

## Bibliografia

Xavier Barral i Altet (2000), Vitralls Medievals de Catalunya, Barcelona, Lunwerg Editors. ISBN 84-7782-626-9
# Global Cebu FC

El Global Cebu Football Club és un club de futbol filipí de la ciutat de Cebu.

## Història

Va ser format el març de l'any 2000 a la ciutat de Tacloban. Va jugar diverses competicions sobre el nom Laos FC, fins que l'any 2009 va ingressar a la United Football League amb el nom Global Football Club. L'any 2010 ascendí a la primera divisió. Aquest mateix any guanyà la UFL Cup en derrotar Philippine Air Force a la final. L'any 2012 es proclamà campió de les Filipines per primer cop. L'any 2017 fou un dels clubs escollits per participar en la nova Philippines Football League. L'any 2016 adoptà el nom Global Cebu FC.

## Palmarès

* United Football League Division 1:
       2012, 2014, 2016
* United Football League Division 2:
       2010
* Campionat de les Filipines de futbol:
       2011
* UFL Cup:
       2010, 2016
* UFL FA Cup:
       2014

## Referències

* ↑ Global Cebu FC on AFC Cup
* ↑ «AFC Football / Soccer Clubs Ranking».
* 1 2 «About Global F.C. (new)». Global Football Club (new website). Arxivat de l'original el 11 novembre 2013. [Consulta: 31 desembre 2013].
* ↑ «About Global F.C. (old)». Global Football Club (old website). [Consulta: 2 març 2014].
* ↑ Schöggl, Hans. «Philippines 2009/10». Rec.Sport.Soccer Statistics Foundation. [Consulta: 31 desembre 2013].
* ↑ Tupas, Cedelf. «Global captures UFL Cup, nips Air Force». Philippine Daily Inquirer, 24-01-2011. Arxivat de l'original el 26 de gener 2011. [Consulta: 31 desembre 2013].
* ↑ Decena, Karl. «Global draws Loyola to annex 2012 UFL championship over Kaya». InterAKTV/TV5, 26-06-2012. Arxivat de l'original el 13 de novembre 2013. [Consulta: 24 gener 2014].
* ↑ «5 clubs sign up for new PH Football League». ABS-CBN News, 29-11-2016 [Consulta: 30 novembre 2016].
* ↑ «Cebu sets history in PHL club football». Sun Star Cebu, 07-07-2018 [Consulta: 3 maig 2018]. Arxivat 3 de maig 2018 a Wayback Machine.
# Glyptothorax botius

Glyptothorax botius és una espècie de peix de la família dels sisòrids i de l'ordre dels siluriformes.

## Morfologia

Els mascles poden assolir els 7,5 cm de llargària total.

## Distribució geogràfica

Es troba a la conca del riu Ganges.

## Referències

* 1 2 FishBase (anglès)
# Glyptothorax annandalei

Glyptothorax annandalei és una espècie de peix de la família dels sisòrids i de l'ordre dels siluriformes.

## Morfologia

Els mascles poden assolir els 11,5 cm de llargària total.

## Distribució geogràfica

Es troba a l'Índia, el Nepal i el Tibet.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gerhard Lauke

Gerhard Lauke (Frankfurt de l'Oder, 25 de febrer de 1952), va un ciclista alemany que va defensar el colors de la República Democràtica Alemanya. Del seu palmarès destaca la medalla de bronze al Campionat del Món en contrarellotge per equips de 1974.
El seu fill Ronny també s'ha dedicat al ciclisme.

## Palmarès

* 1973
** Vencedor d'una etapa a la Volta a Polònia
* 1977
** Campió de la RDA en contrarellotge per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gerhard Jan Palthe

Gerhard Jan Palthe (Denekamp, Dinkelland, 21 de juliol de 1681 - Deventer, 30 de juliol de 1767) fou un pintor neerlandès especialitzat en retrats.

## Biografia

Fill d'un clergue de l'església valona, va estudiar amb Jurriaen Pool el jove. Va treballar durant un temps a Amsterdam, després a Denekamp, on es va casar el 7 d'octubre de 1714 amb Lena Leferink, fins a establir-se definitivament a Deventer. Seguidor de Godfried Schalcken, se li atribueixen alguns quadres amb figures a la llum de les veles a partir d'una taula amb la representació d'un Jove dibuixant conservada al Museu del Prado, que segons antics inventaris hauria estat signada «G. J. Palthe f. 1732». Al marge d'aquesta taula, de la seva producció signada o documentada únicament es coneix la pintura de les Quatre estacions com a decoració d'un rellotge de paret (Ajuntament de Deventer) i alguns retrats.
Va ser pare i mestre de Jan Palthe (1717-1769), Adriaan i Anthony.

## Referències

* ↑ Joven dibujante en la «Galería online» del Museo del Prado.
* ↑ Ficha de la obra en RKD

## Enllaços externs

* Biografia en l'«Enciclopedia online» del Museu del Prado
* Gerhard Jan Palthe on Artnet
# Gran Via de les Germanies

La Gran Via de les Germanies és una via urbana de València, situada entre la Gran Via del Marqués del Túria i la Gran Via de Ramón y Cajal. També fita amb l'avinguda de l'Antic Regne, el carrer d'Alacant, el carrer de Gibraltar i el carrer de Cuba. El nom de Gran Via de les Germanies està reservat només a una part del que era en el moment de la seua inauguració, ja que la part d'aquesta que va del principi de l'avinguda de l'antic Regne fins al riu va rebre posteriorment el nom de Gran Via del Marqués del Túria.
La Gran Via de les Germanies fou una de les dues Grans Vies que delimitaven el primer projecte d'eixample de la ciutat de València presentat el 1884 pels arquitectes José Calvo, Luis Ferreres i Joaquín María Arnau, i aprovat pel govern central el 1887. L'orientació d'aquest eix viari ve determinada pel projecte anterior d'eixample (Eixample de 1858 dels arquitectes Sebastián Monleón, Antonio Sancho i Timoteo Calvo) només escomés en part. La Gran Via de les Germanies va servir junt amb la Gran Via de Ferran el Catòlic com a eix vertebrador del posterior Eixample de 1907 projectat per Francesc Mora i Berenguer. Va ser aquest mateix arquitecte qui li va donar la fisonomia que es conserva encara en el tram anomenat actualment del Marqués del Túria (voreres de 4'5m i dues calçades de 9'5m separades per una plataforma central de 22m a manera de passeig amb arbres de gran port) i que des de les obres del Túnel de les Grans Vies ha desaparegut en aquest tram de la Gran Via.

## Enllaços externs

* Guia de carrers de l'Ajuntament Arxivat 2004-12-06 a Wayback Machine.
* «El Ensanche norte: urbano, histórico, cosmopolita | Valencia City». Arxivat de l'original el 2010-01-03. [Consulta: 1r maig 2010].
Geografia urbana de la ciutat de València :